36 वर्षीय फेडरर विम्बलडन में लगातार सेट जीतने के मामले में संयुक्त रूप से दूसरे स्थान पर हैं, इससे पहले उन्होंने 2005 में तीसरे दौर से 2006 के फाइनल तक लगातार 34 सेट जीते थे. अब तीसरे दौर में फेडरर का सामना 39 वर्षीय क्रोएशियाई इवो कार्लोविच और जर्मनी के दुनिया के 64वें नंबर के जान लेनार्ड स्ट्रफ के बीच होने वाले मुकाबले के विजेता से होगा. फेडरर का यह 20वां विम्बलडन है और 20 बार के मेजर विजेता फेडरर ऑल इंग्‍लैंड क्लब में मार्टिना नवरातिलोवा के बाद नौ सिंंगल्‍स खिताब जीतने वाले दूसरे खिलाड़ी बनने की कोशिश में जुटे हैं. फेडरर ने कहा कि मुझे कोर्ट पर अच्छा लगा. मैं खुश हूं कि मैं अब गेंद को अच्छी तरह हिट कर रहा हूं, सर्विस गेम में अच्छी तरह ध्यान लग रहा हूं.